section_heading: Recenzije
paragraph_text: Budući da se album moglo kupiti samo narudžbom s internetske stranice Townsendove diskografske kuće, o njemu je raspravljalo samo nekoliko časopisa koji su mu uglavnom dodijelili pozitivne kritike. Internetski je časopis metal.de naveo da Devlab sadrži sve ono što se nije moglo naći na albumima drugih projekata kao što su Strapping Young Lad ili The Devin Townsend Band. Album sadrži semplove raznih instrumenata, "divne melodije, upade oštrog noisea, lepezu nadređenih sintesajzerskih zvukova, opuštene ritmove i tople bas-dionice".<ref>  Internetski časopis Tartarean Desire komentirao je da je Devlab dobar album, ali da nije za obožavatelje Devina Townsenda. Kao i recenzent stranice metal.de preporučio je slušanje albuma uz slušalice i izjavio da će slušatelji otvorena uma koji tom CD-u daju priliku biti ugodno iznenađeni.<ref>